Ma yella deg yixef wis sin, nexdem tasleḍt tasentalant i wungal-agi, anda ara naf tamarut Kaysa Khalifi tewwi-d awal ɣef yiɣeblan ideg ttɛicin yemdanen di tmetti, abaɛda di lweqt-agi. Tamarut thedder-d ɣef tayri d taggara n win i d-ttitebɛen, maca ad naf daɣen tessexdem isental inaddayen anda i d-tewwi awal ɣef wayen i tettidir tmeṭṭut : zwaj n temẓi, dderya (tameṭṭut tiɛiqert), iɣeblan yellan gar temɣart d teslit-is. D anect-a iwumi nexdem tasleḍt s telqayt deg yixef-agi. Isental-agi d ayen yellan deg tudert n yal amdan, d ayen i d-yezzin i tmetti taqbaylit, zedɣen di laɛwayed-nneɣ.